PSL-RCL-TTA เด้งรับดัชนี BDI ปรับขึ้น 1% – ศก.จีนฟื้นตัว
PSL-RCL-TTA เด้งกลับ! รับดัชนี BDI ปรับขึ้น 1% หรือขึ้นไป 24 จุด และตอบรับแนวโน้มเศรษฐกิจจีนฟื้นตัว
PSL-RCL-TTA เด้งกลับ! รับดัชนี BDI ปรับขึ้น 1% หรือขึ้นไป 24 จุด และตอบรับแนวโน้มเศรษฐกิจจีนฟื้นตัว
15 มิ.ย. 2565

ผู้สื่อข่าวรายงานว่า วันนี้ (15 มิ.ย.2565) ณ เวลา 10:53 น. ราคาหุ้นกลุ่มเดินเรือปรับตัวขึ้นอย่างชัดเจน นำโดย บริษัท พรีเชียส ชิพปิ้ง จำกัด (มหาชน) หรือ PSL อยู่ที่ระดับ 18.50 บาท เพิ่มขึ้น 0.90 บาท หรือ 5.11% ทำจุดสูงสุดที่ 18.70 บาท และทำจุดต่ำสุดที่ 18.10 บาท ด้วยมูลค่าการซื้อขาย 218.24 ล้านบาท
บริษัท อาร์ ซี แอล จำกัด (มหาชน) หรือ RCL ราคาหุ้นอยู่ที่ระดับ 43.25 บาท เพิ่มขึ้น 1.25 บาท หรือ 2.98% ทำจุดสูงสุดที่ 43.75 บาท และทำจุดต่ำสุดที่ 42.25 บาท ด้วยมูลค่าการซื้อขาย 83.59 ล้านบาท
บริษัท โทรีเซนไทย เอเยนต์ซีส์ จำกัด (มหาชน) หรือ TTA ราคาหุ้นอยู่ที่ระดับ 9.55 บาท เพิ่มขึ้น 0.25 บาท หรือ 2.69% ทำจุดสูงสุดที่ 9.70 บาท และทำจุดต่ำสุดที่ 9.45 บาท ด้วยมูลค่าการซื้อขาย 72.01 ล้านบาท
ด้านนักวิเคราะห์ กล่าวว่า ราคาหุ้นกลุ่มเดินเรือวันนี้ดีดตัวขึ้น เป็นผลจากค่าระวางเรือ BDI ปรับขึ้น 1% หรือขึ้นไป 24 จุด มาอยู่ที่ 2,284 จุด เป็นการฟื้นกลับมาในรอบ 6 วันทำการ อีกทั้งตอบรับแนวโน้มเศรษฐกิจจีนฟื้นตัว หลังจากตัวเลขเศรษฐกิจจีนออกมา โดยจีนประกาศการผลิตภาคอุตสาหกรรมเดือนพ.ค.ปรับตัวขึ้น 0.7% เมื่อเทียบเป็นรายปี
ทั้งนี้ แนะนำ “เก็งกำไร” รับการฟื้นตัวระยะสั้น โดย TTA ให้แนวต้าน 9.75 บาท แนวรับ 9.70 บาท ส่วน PSL ให้แนวต้าน 18.50 บาท แนวรับ 18.00 บาท